Kombinacia Ataralgin+Flector
Dobry den, mam stuhnuty/seknuty krk, dostala som odporucanie na Ataralgin, mozem ho kombinovat s Flectorom ? Dakujem
Dobrý deň,
ďakujeme za Vašu otázku.
Liek Ataralgin obsahuje tri liečivá: paracetamol pôsobí proti bolesti a znižuje telesnú teplotu, guajfenezín zosilňuje protibolestivé účinky paracetamolu a znižuje napätie kostrového svalstva. Kofeín zosilňuje protibolestivé účinky. Liek je možné užívať pokiaľ Flector používate lokálne vo forme náplastí alebo gélu alebo je možné ho jednorazovo podať v prípade nedostatočného účinku lieku Flector. Ak je potrebné opakované podanie, je potrebné ďalšiu liečbu bolesti konzultovať s ošetrujúcim lekárom.
Guajfenezín používaný na zníženie napätia kostrového svalstva je voľnopredajný aj ako samostatný liek -
Guajacuran
. Zvyčajne sa užíva v dávake 3 x denne 1 tableta. Jeho súčasné užívanie s liekom Flector môže zosilniť analgetický účinok Flectoru, čo môže byť pri liečbe bolesti žiadúce, avšak ak by sa vyskytli vedľajšie účinky lieku Flector, je potrebné prestať liek užívať a o ďalšom postupe sa poradiť s lekárom.
Prajem skorú úľavu od ťažkostí.
S pozdravom
PharmDr. Veronika Kiabová